**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Гражданалы му участокъяс, кутшӧмъяс**

**пырӧны канму либӧ муниципальнӧй эмбурӧ да меститчӧны**

**Россия Федерацияса Арктика зонаын да Россия Федерацияса Войвывлӧн, Сибирлӧн да Ылі Асыввывлӧн мукӧд мутасын,**

**сетан аслыспӧлӧслунъяс йылысь да Россия Федерацияса**

**торъя оланпастэчас актъясӧ вежсьӧмъяс пыртӧм йылысь»**

**Федеральнӧй оланпас серти дон босьттӧг вӧдитчӧм вылӧ сетӧм**

**му участокъяслысь мудоръяссӧ места вылын урчитан уджъяс**

**Коми Республика мутасын вӧчӧм вылӧ**

**медыджыд донъяс йылысь**

Примитӧма Коми Республикаса

Каналан Сӧветӧн 2021 вося сора тӧлысь 15 лунӧ

**1 статья**

Тайӧ Оланпасыс «Гражданалы му участокъяс, кутшӧмъяс пырӧны канму либӧ муниципальнӧй эмбурӧ да меститчӧны Россия Федерацияса Арктика зонаын да Россия Федерацияса Войвывлӧн, Сибирлӧн да Ылі Асыввывлӧн мукӧд мутасын, сетан аслыспӧлӧслунъяс йылысь да Россия Федерацияса торъя оланпастэчас актъясӧ вежсьӧмъяс пыртӧм йылысь» Федеральнӧй оланпаслӧн 8 статьяса 211 юкӧн серти (водзӧ – Федеральнӧй оланпас) урчитӧ Федеральнӧй оланпас серти Коми Республика мутасын дон босьттӧг вӧдитчӧм вылӧ сетӧм му участокъяслысь (водзӧ – му участок) мудоръяссӧ места вылын урчитан уджъяс вӧчӧм вылӧ медыджыд донъяс.

**2 статья**

1. 1 гектарӧдз бӧръясӧ пыртӧмӧн площадя му участоклысь мудоръяссӧ места вылын урчитан уджъяс вӧчӧм вылӧ медыджыд доныс лоӧ 50 167 шайт.

2. 1 гектарысь ыджыдджык площадя му участоклысь мудоръяссӧ места вылын урчитан уджъяс вӧчӧм вылӧ медыджыд доныс артавсьӧ татшӧм формула серти:

Рmaх = Р × S × (S/(2S ‒ 1)),

кӧні:

Рmaх – 1 гектарысь ыджыдджык площадя му участоклысь мудоръяссӧ места вылын урчитан уджъяс вӧчӧм вылӧ медыджыд дон;

Р ‒ 1 гектарӧдз бӧръясӧ пыртӧмӧн площадя му участоклысь мудоръяссӧ места вылын урчитан уджъяс вӧчӧм вылӧ медыджыд дон, мый урчитӧма тайӧ статьялӧн 1 юкӧнӧн;

S – му участоклӧн площадь гектаръясын.

3. Тайӧ статьялӧн 1 да 2 юкӧнъясӧн урчитӧм му участоклысь мудоръяссӧ места вылын урчитан уджъяс вӧчӧм вылӧ медыджыд донъясӧ оз пыртны дыр кадся межевӧй пасъясӧн му участоклысь мудоръяс крепитӧмкӧд йитчӧм рӧскод да транспорт рӧскод.

Тайӧ Оланпаслӧн могъяс вылӧ дыр кадся межевӧй пасъяс улын гӧгӧрвосьӧны межевӧй пасъяс, кутшӧмъяслысь сикасъяссӧ вынсьӧдӧма Россия Федерацияса экономика сӧвмӧдан министерстволӧн 2009 во ӧшым тӧлысь 31 лунся 582 №-а тшӧктӧдӧн.

**3 статья**

Тайӧ Оланпасыс вынсялӧ 2021 вося моз тӧлысь 1 лунсянь.

Коми Республикаса Юралысь В.В. Уйба

Сыктывкар

2021 вося сора тӧлысь 19 лун

73-РЗ №